Rikunarita-ORG/Wikinium huggingface dataset:
# John Constable

| John Constable |
| --- |
|  |
| Født | 11. juni 1776 East Bergholt |
| Død | 31. mars 1837   (60 år) Charlotte Street (Fitzrovia, London, England, Det forente kongerike Storbritannia og Irland) London |
| Beskjeftigelse | Kunstmaler, landskapsmaler, CAD-tegner, arkitektur, billedkunstner, kunstner  |
| Utdannet ved | Royal Academy figure drawing |
| Ektefelle | Maria Bicknell (1816–ukjent; bryllupssted: St. Martin-in-the-Fields) |
| Far | Golding Constable |
| Mor | Ann Watts |
| Barn | Charles Golding Constable Lionel Bicknell Constable Isabel Constable |
| Nasjonalitet | Kongeriket Storbritannia Det forente kongerike Storbritannia og Irland Storbritannia |
| Gravlagt | St John-at-Hampstead |
| Medlem av | Royal Academy |
| Utmerkelser | Royal Academician |
| Periode | Realisme, romantikken |
| Kjente verk | Salisbury Cathedral from the Meadows, Salisbury Cathedral from the Bishop's Grounds, Dedham Lock and Mill |
|

---

John Constable på Commons |

**John Constable** (1776–1837) var en engelsk maler fra romantikken. Han er hovedsakelig kjent for sine landskapsmalerier av Dedham Vale, området som omringer hans hjem, nå kjent som Constable Country. «Jeg maler mine egne steder best,» skrev han til sin venn John Fisher i 1821. «Maling er bare et annet ord for følelse.»

«Dedham Vale» fra 1802 og «The Hay Wain» fra 1821 er hans mest kjente malerier. Selv om hans malerier nå er blant de mest populære og kostbare i den britiske kunsten, var han aldri noen finansiell suksess og ble aldri medlem av det etablerte samfunnet før han ble valgt til Royal Academy da han var 43 år gammel. Han solgte flere malerier i Frankrike enn i sitt fødeland England.

Constables bilder påvirket samtidige franske kunstnere som Eugène Delacroix og kunstnerne i Barbizon, såvel som de senere impresjonistene.

## Referanser

## Eksterne lenker

* (en) John Constable – kategori av bilder, video eller lyd på Commons

* (en) John Constable – galleri av bilder, video eller lyd på Commons
* Olga's Gallery
# Poetry

| Poetry |
| --- |
| Forside på førsteutgaven i 1912 |
| Stiftet | 1912 |
| Land | USA  |
| Medlemskap | Community of Literary Magazines and Presses American Literary Translators Association |
| Grunnlegger(e) | Harriet Monroe  |
| Nettsted | www.poetrymagazine.o (en) www.jstor.org bibpurl.oclc.org www.poetryfoundation... |
|  |

Poetry er et amerikansk litteraturmagasin som ble grunnlagt av Harriet Monroe i Chicago i 1912. Det er det eldste litteraturtidsskrift i den engelsktalende verden med hovedformål å utgi poesi. *Poetry* utga de første diktene til forfattere som T.S. Eliot, Ezra Pound, Marianne Moore, Wallace Stevens, H.D. (Hilda Doolittle), William Carlos Williams og Carl Sandburg. Magasinets første navn var *Poetry: A Magazine of Verse*.

*Poetry* assosieres med Chicago-renessansen i litteraturen (1912–1925), karakterisert ved en rå, lokalpreget poesi, representert ved Carl Sandburg, Edgar Lee Masters, Vachel Lindsay og Sherwood Anderson. Den ble også tidlig knyttet til imagisme-bevegelsen, gjennom sin europakorrespondent Ezra Pound og T.S. Eliot.

## Referanser

## Eksterne lenker

* (en) Offisielt nettsted

* Offisielt nettsted

* Offisielt nettsted

* Offisielt nettsted

* (en) Poetry (US magazine) – kategori av bilder, video eller lyd på Commons
# Strålebehandling

En kvinne mottar strålebehandling av bekkenet. Lasere og en formet støtte under bena brukes til å bestemme nøyaktig posisjon.
**Strålebehandling** er behandling av kreft ved hjelp av ioniserende stråling. Strålingen er fotoner, elektroner og protoner med høy energi (MeV), røntgenstråling og stråling fra radioaktive kilder som iridium, jod og andre. Radium ble brukt i nesten 100 år, men er nå ikke i bruk lenger.

Strålebehandling har igjennom mange år vært en anerkjent og effektiv metode i behandling av kreft, og kombineres ofte med kirurgisk behandling eller kjemoterapi (cellegift/cytostatika). Ved strålebehandling påvirkes cellenes evne til å dele seg. Stråling påvirker hovedsakelig vevet i det aktuelle strålefeltet (selv om organ og kjertler viktige for hele kroppen kan skades i større eller mindre omfang). Det streves etter å optimalisere strålningens felt og dose, for å minske skade på friskt vev, men samtidig gi så stort felt og dose at risikoen for tilbakefall minimeres.

Strålebehandling kan gis utvendig (ekstern behandling), det vil si at strålekilden er utenfor kroppen, eller innvendig ved at strålekilden plasseres i eller inntil en svulst (intern behandling eller brachyterapi).

Målet med strålebehandlingen er å ødelegge svulstvevet og samtidig skade minst mulig friskt vev/normalvev.

## Referanser

## Eksterne lenker

* Strålebehandling hos Kreftforeningen
* Bivirkninger ved strålebehandling hos Norsk Helseinformatikk
* Generell informasjon om strålebehandling hos Kreftlex

|  |  |
| --- | --- |
|  | **Helsemessige forbehold**: Du bør aldri bruke informasjon fra internett, inkludert Wikipedia, som eneste kilde til avgjørelser eller tiltak i helsemessige spørsmål. Ved legemiddelspørsmål bør du rådspørre apotek eller lege, ved helsespørsmål relevant autorisert helsepersonell, og ved dyresykdom bør du rådspørre veterinær. Bruk aldri reseptbelagte legemidler uten etter råd fra lege. Søk råd på apoteket ved bruk av reseptfrie legemidler, kosttilskudd og naturmidler, spesielt om du også bruker reseptbelagte midler. Bruk av flere legemidler samtidig kan gi utilsiktede effekter. |
# Alexander Archipenko

| Alexander Archipenko |
| --- |
|  |
| Født | 30. mai 1887 Kyiv |
| Død | 25. feb. 1964   (76 år) New York |
| Beskjeftigelse | Billedhugger, kunstmaler, grafisk designer, illustratør, fotograf, collagist, designer, CAD-tegner, arkitektur  |
| Utdannet ved | Gottlieb Walker Gymnasium (1900–1902) Kyiv Art School (1902–1905) École nationale supérieure des Beaux-Arts (1908–) |
| Ektefelle | Frances Gray |
| Nasjonalitet | Det russiske keiserdømmet (–1908) USA (1929–) |
| Gravlagt | Woodlawn gravlund |
| Medlem av | * American Academy of Arts and Letters
* Supremus
* Ukrainian Artist's Association in USA
 |
|

---

Alexander Archipenko på Commons |

**Alexander Porfiryevich Archipenko** (ukrainsk **Олександр Порфирович Архипенко – Oleksandr Porfyrovytsj Arkhypenko**, også **Olexandr, Aleksandr eller Aleksander**) (født 30. mai 1887, død 25. februar 1964) var en ukrainsk avant-garde maler, skulptør og grafiker.

## Biografisk

Alexander Archipenko var født i Kyiv, Ukraina, som da var del av Stor-Russland. Han gikk på kunstskole i hjembyen 1902–1905.

Etter noe privatundervisning dro han til Moskva, hvor han stilte ut bilder sammen med en del andre unge kunstnere.

Fra 1909 var han i Paris, hvor der allerede var en større gruppe unge russere som Wladimir Baranoff-Rossine, Sonia Terk and Nathan Altman.

Etter 1910 stilte han verker i *Salon des indépendants* og *Salon d'automne* sammen med Aleksandra Ekster, Kasimir Malevitsj, Vadim Meller, Sonia Delaunay-Terk, foruten Pablo Picasso, Georges Braque og André Derain.

Hans første separatutstilling var i Museum Folkwang i Hagen, Nordrhein-Westfalen. Han underviste i egen kunstskole 1912-14 og flytter så til Nice.

I 1921 var han i Berlin, og drev skole og stilte ut bilder sammen med andre eksilrussere i *Galleri van Diemen* i 1922.

Han emigrerte til USA i 1923 og ble amerikansk borger i 1929. To av hans bilder ble utstilt i München i 1937 som entartet.

Han deltok på flere utstillinger, og døde i New York i 1964.

Som kubist var han opptatt av å vise flere sider av samme sak samtidig. Han innførte hulrom for å oppnå dette. (Engelske kunstnere som Henry Moore og Barbara Hepworth gjorde lignende ting.) Archipenko er kanskje mest kjent for sin kreative bruk av genreblanding: «Skulpto-maling», klare akrylfigurer og terrakottafigurer er blant disse.

## Referanser

## Eksterne lenker

* (en) Alexander Archipenko – kategori av bilder, video eller lyd på Commons
* The Archipenko Foundation
* Artcyclopedia side med lenker til avbildninger av verker
# General Grant National Memorial

**General Grant National Memorial**, eller *Grant's Tomb*, er mausoleet på Manhattan hvor Ulysses S. Grant og hans kone Julia Boggs Dent er gravlagt.

Mausoleet befinner seg i Riverside Park. Mausoleet er et av monumentene over presidentene i De forente stater.

## Eksterne lenker

* (en) Offisielt nettsted

* (en) Grant's Tomb – kategori av bilder, video eller lyd på Commons
# Enterprise (romferge)

| *Enterprise* |
| --- |
|  Enterprise |
| OV-betegnelse | OV-101 |
| Oppkalt etter | USS Enterprise (NCC-1701) (i *Star Trek*) |
| Land | USA |
| Første flygning | 15. februar 1977 |
| Siste flygning | 26. oktober 1977 |
| Mannskap | 4 |
| Tid i det ytre rom | 0 |
| Status | Tatt ut av drift |
| *Enterprise* på Commons |

Romfergen Enterprise
**Enterprise** (fartøybetegnelse: **OV-101**) var den første romfergen som ble bygget for NASA. Den var kun bygget for å prøve forskjellige teknikker og var aldri ment å skulle skytes opp i rommet. Den hadde derfor ingen motorer og ikke noe brukbart varmeskjold. Den første flygning med Enterprise skjedde i 1977 da den red på toppen av en Boeing 747.

Romfergen Enterprise skulle opprinnelig hete Constitution, men på grunn av en overveldende mengde brev sendt til Det hvite hus, ble det besluttet å oppkalle romfergen etter sciencefictionfiguren Kaptein Kirks romskip «Enterprise» fra TV-serien *Star Trek*.

Fergen står i dag utstilt ved flyplassen Dulles utenfor Washington, D.C. som en del av Smithsonian Institution.

## «Approach and Landing Test»-program

Romfergen Enterprise under test-flyging
Astronautene Richard H. Truly, Joe Henry Engle og C. Gordon Fullerton var involvert i testflygingene som ble gjort med Enterprise i 1977.

## Eksterne lenker

* (en) Space Shuttle Enterprise – kategori av bilder, video eller lyd på Commons
# Random House Tower

Random House Tower.
**Random House Tower** er en skyskraper i New York City. Den er på 52 etasjer og består av hovedkvarteret til forlaget Random House samt luksusleiligheter. Bygningen sto ferdig i 2003, og er 208 meter høy – den 44. høyeste bygningen i New York. Den kostet 300 millioner dollar å bygge. Bygningen er tegnet av arkitektfirmaet Skidmore, Owings and Merrill.
# Latin Quarter (nattklubb)

LQ i januar 2009.
**Latin Quarter** (også kjent som **LQ**) er en nattklubb i New York.
Den åpnet opprinnelig i 1942, og hadde de neste årene kjente artister som Frank Sinatra, Ella Fitzgerald og Mae West på scenen. Etter å ha gjennomgått en rekke forandringer er fokuset nå på hiphop, reggaeton og salsamusikk.

## Eksterne lenker

* lqny.com
* LQ på nocheLatina
# Russian Tea Room

Russian Tea Rooms fasade.
**Russian Tea Room** er en restaurant i New York City i USA, på adressen 150 West 57th Street mellom Carnegie Hall Tower og Metropolitan Tower.

Russian Tea Room ble åpnet i 1927 av tidligere medlemmer av Matiinskijbaletten og ble et samlingssted for russiske flyktninger. Etterhvert ble det et av vannhullene for folk i underholdsningsbransjen i byen.
# Broadway (teaterdistrikt)

New Amsterdam Theatre i 2003.
**Broadway** er et av verdens største teaterdistrikt som ligger rundt og er oppkalt etter gaten Broadway på Manhattan i New York, USA. Den har siden 1850 vært hovedplassen for mesteparten av byens scener og teatergrupper. Som et resultat av dette har gatenavnet gitt tittelen til New Yorks revy- og teaterliv generelt; det snakkes om Broadway-skuespill og Broadway-produksjon, eller på engelsk «**Broadway Theatre**». De fleste teaterbygninger ligger ikke fysisk på Broadway, men på de kryssende sidegatene.

Teaterlokalene leies ut til frittstående produksjonsselskap. De er avhengig av full suksess for å kunne spille mer enn en uke. Store beløp er involvert; noe som også reflekteres i billettprisene. Ved \*Time Square selges billetter til aftenens forestillinger til halv pris

Broadway har en svært fremtredende posisjon i profesjonell amerikansk teater og er hjemmet til de fleste av landets mest prestisjetunge skuespill. Den var sentral i utviklingen av den amerikanske musikalformen, og er fortsatt stedet hvor de fleste musikaler blir skrevet og først fremført.[*trenger referanse*]

Sammen med West End i London, regnes Broadway-teateret som det beste engelskspråklige teaterområdet i verden.

I løpet av 1900-tallet ble begrepet Broadway begrenset til store arenaer med en kapasitet på cirka 500 til 2000 mennesker. Mindre scener har fått tilnavnet **off-Broadway** og ekstra små scener (under 200 plasser) **off-off-Broadway**. Sistnevnte blir ofte forbundet med eksperimentelle teaterstykker.

## Se også

* Musikal

## Eksterne lenker

* Broadway.tv (Besøkt 2008-03-15)
* Internet Broadway Database (Besøkt 2007-06-17)
* Tony Awards (Besøkt 2007-06-17)
* Broadway Theatre Archive Arkivert 27. september 2016 hos Wayback Machine. (Besøkt 2007-06-17)
* New York Theatres Past and Present (Besøkt 2007-06-17)
# Sid Grauman

| Sid Grauman |
| --- |
|  |
| Født | Sidney Patrick Grauman 17. mars 1879 Indianapolis |
| Død | 5. mars 1950   (70 år) Beverly Hills Cedars-Sinai Medical Center |
| Beskjeftigelse | Filmskuespiller, forretningsdrivende, impresario  |
| Nasjonalitet | USA |
| Gravlagt | Forest Lawn Memorial Park |
| Utmerkelser | Stjerne på Hollywood Walk of Fame Æres-Oscar (tema for: 21st Academy Awards) |
|

---

Sid Grauman på Commons |

**Sidney Patrick Grauman** (født 17. mars 1879 i Indianapolis i Indiana, død 5. mars 1950 i Beverly Hills i California) var en amerikansk showmann som laget ett av Sør-Californias mest gjenkjennelige landemerker, Grauman's Chinese Theatre. Han var sønn av David Grauman, som døde i 1921 i Los Angeles i California, og Rosa Goldsmith (1853–1936).

## Liv og virke

Grauman var en ikke suksessfull gulleter i Klondike-gullrushet. Han hadde eid kinoer i Alaska og Nord-California, deriblant i San Francisco, før han bygget tre notable kinoer i Los Angeles: Million Dollar Theatre, Egyptian Theatre og til slutt Chinese Theatre, kjent for sin ekstravagante fasadedesign og inngangsparti med kjente personers hånd- og fotavtrykk. Grauman's Chinese Theatre er nå en av de mest besøkte stedene i Sør-California.

Grauman døde i Los Angeles den 5. mars 1950.

Grauman var velkjent blant de største stjernene i Hollywood, og var regnet som en nær venn hos mange, deriblant Roscoe «Fatty» Arbuckle. Det var i Graumans kontor i Million Dollar Theatre at Arbuckle ringte politiet i San Francisco for å melde seg.

## Ettermæle

Grauman mottok en Æredsoscar i 1949 for å ha forbedret standarden for filmfremvisning. Han har en stjerne på Hollywood Walk of Fame ved 6379 Hollywood Blvd. Han er gravlagt ved Forest Lawn Memorial Park Cemetery i Glendale i California.

Sid Grauman var en av de 36 opprinnelige grunnleggerne av Academy of Motion Picture Arts and Sciences (AMPAS).

## Se også

* Charles E. Toberman

## Referanser

## Eksterne lenker

* (en) Sidney Patrick Grauman – kategori av bilder, video eller lyd på Commons
* (en) Sid Grauman på Internet Movie Database

* (sv) Sid Grauman i Svensk Filmdatabas

* (en) Sid Grauman hos The Movie Database
* (en) Sid Grauman's Chinese Theater
# Cascading Style Sheets

Skjermbilde av syntaksframhevet CSS.
**Cascading Style Sheets** (**CSS**; gjennomgående stilark) er et språk som brukes til å definere utseende på filer skrevet i HTML eller XML. Prinsippet er at HTML- eller XML-dokumentet utelukkende skal beskrive struktur og semantikk, mens oppsett, farger og annen stilinformasjon skal beskrives ved hjelp av CSS. Stilinformasjonen kan integreres i selve dokumentet eller skilles ut som en egen fil med endelsen .css. Et ubegrenset antall dokumenter kan peke til og styres av samme .css-fil, noe som er styrken i CSS: Ved å endre på en fil, kan man endre fargebruk, bakgrunnsbilder osv. i alle dokumenter som peker til CSS-filen.

**Eksempel:**

```
body {
background-color: #ff0000;
color: #ffffff;
}

```

Her setter man bakgrunnsfargen til rød ved hjelp av background-color og HEX-koden #ff0000 samt tekstfargen til hvit.

Man peker til CSS dokumentet med denne HTML-koden:

```
<link rel="stylesheet" href="mappe/filnavn.css" type="text/css" />

```

Den første versjonen av CSS ble lagt fram av Håkon Wium Lie i 1994. Han videreutviklet siden språket sammen med Bert Bos, og i dag er det W3Cs CSS Working Group, hvor Lie og Bos begge er medlemmer, som oppdaterer CSS-spesifikasjonen.

Med versjon 2 av CSS kom medietyper (media types) inn i spesifikasjonen. Medietyper gjør det mulig å definere ulik stil for det samme dokumentet avhengig av hvor og hvordan det blir brukt. For eksempel brukes medietypen "screen" for vanlig pc-nettleservisning, mens "handheld" er for mobiltelefoner og andre mindre skjermer, "print" for utskrift og "projection" for visning på storskjerm.

## Standardisering

### Frameworks

CSS-rammeverk er forberedte biblioteker som er ment for å tillate enklere, mer standardkompatibel styling av websider ved bruk av språket Cascading Style Sheets. CSS-rammeverk inkluderer Blueprint, Bootstrap, Cascade Framework, Foundation og Materialize. I likhet med programmerings- og skriptspråkbiblioteker er CSS-rammeverk vanligvis innlemmet som eksterne .css-ark referert til i HTML <head>. De gir en rekke ferdige alternativer for å designe og legge ut websiden. Selv om mange av disse rammene er publisert, bruker noen forfattere dem for det meste for rask prototyping, eller for å lære av, og foretrekker å 'håndverke' CSS som passer til hvert publisert nettsted uten design, vedlikehold og nedlastingskostnader for å ha mange ubrukte funksjoner i nettstedets styling.

### Designmetoder

Når størrelsen på CSS-ressurser som brukes i et prosjekt øker, må et utviklingsteam ofte bestemme seg for en felles designmetodikk for å holde dem organisert. Målene er enkel utvikling, enkel samarbeid under utvikling og ytelse av de distribuerte stilarkene i nettleseren. Populære metoder inkluderer OOCSS (objektorientert CSS), ACSS (atomisk CSS), oCSS (organisk kaskadestilark), SMACSS (skalerbar og modulær arkitektur for CSS) og BEM (blokk, element, modifikator).

## Referanser

## Eksterne lenker

* (en) Offisielt nettsted

* (en) Cascading Style Sheets – kategori av bilder, video eller lyd på Commons
# Fullformat

Avisen *New York Times* trykkes i fullformat, her vises utgaven fra 29. juli 1914 med nyheten om utbruddet av første verdenskrig
**Fullformat** er et avisformat.

Det har gjerne vært assosiert med høyere kvalitet på journalistikken som blir utøvd. Det er en økende trend at tradisjonelt seriøse aviser som har brukt fullformat er gått over til tabloidformatet. Etter at *Bergens Tidende*, *Adresseavisen*, *Stavanger Aftenblad* og *Fædrelandsvennen* la om til tabloidformat 16. september 2006, var *Møre-Nytt* den eneste avisen i Norge som ble trykt i fullformat. Den 24. november 2007 la også Møre-Nytt om til tabloidformat som den siste dagsavisen i Norge. I 2015 endret månedsavisen Ny Tid format til fullformat, og er da trolig Norges eneste avis i dette formatet. I Storbritannia har tre av de mest kjente avisene (*The Independent*, *The Times* og *The Scotsman*), som tidligere benyttet fullformat, gått over til tabloidformatet.

En rekke aviser på kontinentet bruker imidlertid fullformat eller en lett tilpasset variant, «nordisk format», slik som anerkjente kvalitetsaviser som *Frankfurter Allgemeine Zeitung*, *Die Welt*, *Süddeutsche Zeitung*, *Die Zeit* og *Neue Zürcher Zeitung*.

## Referanser

Autoritetsdata
# Sentrum–høyre

**Sentrum–høyre** betegner bevegelser som ligger mellom det som tradisjonelt regnes som sentrum og høyresiden i politikken. Sentrum–høyre brukes også som et begrep når det er snakk om et kompromiss eller samarbeid mellom partier eller organisasjoner i sentrum og høyre.

## Norge

I Norge ligger Høyre, deler av Venstre og Kristelig Folkeparti nært sentrum–høyre.

## Politisk ståsted og ideologi

Fordi sentrum–høyre alltid vil variere med hvilke parter som deltar, vil også politikkens innhold variere. Sentrum–høyre fører som regel en politikk som verner om den private eiendomsretten og en økonomisk modell etter markedsøkonomien der staten tar en mindre aktiv del i næringslivet. Sentrum–høyre skiller seg fra den mer ytterliggående høyresiden ved at den likevel vil verne om noen offentlige velferdsløsninger og regulere markedet til en viss grad, spesielt gjelder dette grunnleggende velferdstjenester og at det skal eksistere et offentlig tilbud av disse. Sentrum–høyre-partier er noen ganger verdikonservative og mot ekstrem sekularisering og andre store forandringer av samfunnet. Ideologiske retninger som ligger sentrum–høyre nært er sosialliberalismen, kristendemokrati og liberalkonservatismen.

## Se også

* Sentrum–venstre
* Høyresiden
* Sentrum
* Markedsøkonomi
* Liberalisme
* Konservatisme

## Referanser

Autoritetsdata
# Nine Network

| Nine Network |
| --- |
|  |
|  |
| Lansert | 16. september 1956 |
| Land | Australia |
| Hovedkvarter | Sydney |
| Eid av | Nine Entertainment Co. |
| Motto | *We are the one* |
| Nettsted | www.9now.com (australsk engelsk) |
|

---

Nine Network på Commons |

**Nine Network** er en australsk terrestrisk fjernsynskanal eid av Nine Entertainment Co.

## Eksterne lenker

* (en-AU) Offisielt nettsted

* (en) Nine Network – kategori av bilder, video eller lyd på Commons

Autoritetsdata
# Instagram

| Instagram  |
| --- |
|  |
|  |
| Skaper(e) | Kevin Systrom, Mike Krieger |
| Distributør(er) | Microsoft Store, Google Play, App Store |
| Utgitt |  6. oktober 2010 |
| Nyeste versjon | 431.0.0.0.43 (18. mai 2026) |
| Kodelager |  |
| Plattform | Android, iOS |
| Operativsystem | Android iOS Windows Phone Windows 10 Mobile Windows 10 windows 11 |
| Type | Digital fotografi, portefølje (kunst) |
| Lisens | Proprietær lisens, freeware |
| Nettsted | www.instagram.c (mul) |
|

---

Instagram på Commons |

**Instagram** er en gratis foto-delingstjeneste og et sosialt nettverk som ble lansert den 6. oktober 2010. Tjenesten gjør det mulig for brukere å ta et bilde, legge til enkle effekter, og deretter dele det med andre brukere som er på det sosiale nettverket. Tjenesten ble kjøpt av Facebook, Inc. den 6. september 2012.

Brukere kan også dele 60 sekunder[*trenger referanse*] lange videoklipp. Man kan bruke mobilkamera, eller bruke ferdige videoer og redigere dem til 60 sekunder lange klipp.

Instagram ble opprinnelig støttet kun på mobiloperativsystemet iOS. I april 2012 la selskapet til støtte for Android kameratelefoner som kjører 2.2 (Froyo) eller høyere. I mars 2014 ga Instagram ut app også til Windows Phone. Den er distribuert via iTunes App Store, Google Play og Windows Phone Store.

## Kjøpt av Facebook Inc.

I sin største oppkjøpsavtale til da fremsatte Facebook i april 2012 et tilbud om å kjøpe Instagram (med sine 13 ansatte) for ca. 1 milliard dollar i penger og aksjer, og opplyste at hvis konkurransemyndighetene i USA godkjente oppkjøpet, var planen at Instagram skulle driftes videre som et selvstendig foretak.

Office of Fair Trading ga avtalen «grønt lys» den 14. august 2012, og den 22. august 2012 lukket Federal Trade Commission i USA sin gransking, slik at avtalen kan inngås.

## Aldersgrense

Tjenesten har en aldersgrense; man må ha fylt 13 år for å opprette egen profil.

## Brukertall

Per 2020 hadde Instagram over 1 milliard registrerte brukere. I Norge hadde 2,5 millioner mennesker brukerprofil på Instagram per høsten 2020.

## Forbudt av Russland i 2022

Under Russlands invasjon av Ukraina 2022 forbød russiske myndigheter bruk av Instagram, basert på påstander om at morselskapet Meta skal være «ekstremistisk».

## Utvikling av funksjoner og tjenester

Instagram har gradvis utvidet funksjonene sine utover bilde- og videodeling. Med introduksjonen av «Stories» i 2016, en funksjon inspirert av Snapchat, kunne brukere dele innhold som automatisk forsvant etter 24 timer. Senere har plattformen også lansert «Reels», en kortvideo-funksjon for å konkurrere med TikTok, samt integrasjon av shopping-funksjoner som gjør det mulig for bedrifter å selge produkter direkte gjennom appen.

## Referanser

## Eksterne lenker

* (mul) Offisielt nettsted

* (mul) Offisiell blogg

* (en) Instagram – kategori av bilder, video eller lyd på Commons
* Instagram på Facebook

* (en) Instagram på Instagram

* (en) Instagram på LinkedIn

* Instagram på Reddit

* Instagram på Threads

* Instagram på YouTube

* (en) Instagram på X (tidligere Twitter)